CELEX: 62019TN0487
Language: hr
Date: 2019-07-08 00:00:00
Title: predmet T-487/19: Tužba podnesena 8. srpnja 2019. — CU protiv Odbora regija

2.9.2019   
            
            
               HR
            
            
               Službeni list Europske unije
            
            
               C 295/81
            
         
      Tužba podnesena 8. srpnja 2019. — CU protiv Odbora regija
      (predmet T-487/19)
      (2019/C 295/107)
      Jezik postupka: francuski
      
         Stranke
      
      
         Tužitelj: CU (zastupnici: S. Orlandi i T. Martin, odvjetnici)
      
         Tuženik: Odbor regija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Odluku od 18. listopada 2018. o smanjenju multiplikacijskog faktora koji se primjenjuje na izračun tužiteljevih primitaka od rada nakon njegova promaknuća u razred AD 14 prilikom postupka promaknuća za 2018.;
               
            
                  —
               
               
                  naloži Odboru regija snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog, koji se temelji na povredi članka 44. Pravilnika o osoblju za dužnosnike Europske unije (u daljnjem tekstu: Pravilnik o osoblju), u vezi s člankom 7. stavkom 7. Priloga XIII. Pravilniku o osoblju jer se pobijanom odlukom krši tužiteljevo stečeno pravo na povećanje multiplikacijskog faktora koji se primjenjuje na izračun njegovih primitaka od rada i odgovara vrijednosti automatskog napredovanja na viši stupanj.
               
            
                  2.
               
               
                  Drugi tužbeni razlog, koji se temelji na tome da se pobijanom odlukom krši temeljno pravo na jednako postupanje i načelo proporcionalnosti jer se prema dva dužnosnika koja imaju iste zasluge i staž i koja su promaknuta isti dan postupa različito.
               
            
                  3.
               
               
                  Treći tužbeni razlog, koji se temelji na povredi tužiteljevih legitimnih očekivanja da će vrijednost napredovanja na viši stupanj, do kojeg dolazi automatski, biti zadržana nakon kasnijeg promaknuća, jer je deset mjeseci nakon prvotnog akta došlo do smanjenja multiplikacijskog faktora.